Odd Johan Fritzøe

Odd Johan Fritzøe (født 10. januar 1962 i Drøbak) er en norsk danser og koreograf, utdannet ved Statens balletthøgskole i 1987. Han har også studert afrikansk dans hos Rose-Marie Guiraud i Elfenbenskysten i 1988. Fritzøe var tilknyttet Collage Dansekompani 1989–95, og har danset med Scirocco Dansekompani og Imago Dance Company. Han debuterte som koreograf med Hundedagsnatt i 1992, og har senere koreografert for Riksteatret, Den Finske Nasjonalballetten, Stellaris Dansekompani og Henie-Onstad Kunstsenter. Sammen med koreograf Lise Nordal var han initiativtaker til CODA International Dance Festival i Oslo i 2001. Han danset 600 forestillinger for Den kulturelle skolesekken i perioden 1998 til 2007. Siden 2002 har han vært lektor ved Høgskolen i Bodø. Fritzøe ble tildelt Scenekunstprisen i 1999 for Stjerne* og Kritikerprisen 2008/2009 for Sne.

Referanser

Eksterne lenker 
  

Norske dansere
Norske koreografer
Personer fra Frogn kommune